Kambôdia
I Kambôdia, na Kambôja, na Fanjakan' i Kambôdia, na Fanjakan' i Kambôja dia firenena any Azia Atsimo-Atsinanana, miisa 15 tapitrisa ny Kambôjianina (na Kmera). Ny renivohiny dia i Phnom Penh.

Atao amin' ny fiteny kmera hoe Preăh Réachéanachâkr Kâmpŭchea, na Srok Khmer midika "firenen' ny Kmera" ity firenena ity.

I Kambôdia dia ny firenena nandimby ny Empira Kmera hindoista sy bodista nanjaka tao Indôsina eo anelanelan' ny taonjato faha 10 sy ny taonjato faha 14. I Kambôdia dia mizara sisin-tany amin' i Tailandy any andrefana sy any avaratra-andrefana, miaraka amin' i Laôsy any avaratra-atsinanana ary miaraka amin' i Vietnamy any atsinanana sy any atsimo-atsinanana.

Ny olom-pirenenan' ilay firenena dia mitondra ny anarana hoe Kambôjiana na Kambôdiana na Kmera noho ny foko kmera maro anisa ao Kambôdia. Ny ankabeazan' izy ireo dia manaraka ny fivavahana bodista teravada. Misy koa ny mozilmana ary ao amin' ny foko Cham ny ankabeazany, ary misy koa ny kristianina avy amin' ny vahoaka monina any atsinanana.

Jeôgrafia 

I Kambôdia dia firenena any Azia Atsimo-Atsinanana, voahodidin' i Tailandy, i Laôsy ary i Vietnamy. Ny velarantaniny dia 181 035 km2, ary ny morontsirany manan-kalava 443 km dia mivoaka eo amin' ny Hoalan' i Tailandy. Manana tangorom-bohitra telo izy: ny tangorom-bohitry ny Elefanta, ny Kardamôma (Cardamomes) ary ny Dong.

Ny renivohiny, Phnom Peng, dia eo amin' ny renirano Mekong, eo amin' ny hefany. Ny loharanon' i Mekong dia any Tibeta ary miampita ny Kambodia alohan' ny Vietnamy Atsimo, eo izy no mirotsaka ao amin' ny Ranomasin' i Sina. Ny farihiny ngeza indrindra dia ny farihy Tonle Sap, manana velarana miovaova arakaraky ny fotoana: 300 km² rehefa amin' ny andro maina, ary 10 000 km² rehefa amin' ny fotoan' ny orana.

Jereo koa 
Firenena ao Azia:

Afganistàna - Arabia Saodita - Armenia - Azerbaijàna - Bangladesy - Bareina - Botàna - Broney - Emirata Arabo Mitambatra - Filipina - Iemena - India - Indônezia - Iràka - Iràna - Israely - Japàna - Jôrdania - Kambôdia - Katara - Kazakstàna - Kirgizistàna - Kôety - Kôrea Atsimo - Kôrea Avaratra - Laôsy - Libàna - Maldiva - Malezia - Mianmara - Môngôlia - Nepaly - Ômàna - Ozbekistàna - Pakistàna - Palestina (fanjakana) - Rosia - Sina - Singaporo - Siria - Srilanka - Tailandy - Taioàna - Tajikistàna - Torkia - Torkmenistàna - Vietnamy.

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Firenena
Firenena ao Azia
Firenena
Firenena ao Azia